**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 484**

от заседание на Общинския съвет,

проведено на 27.05.2021 г., Прот. № 29

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, с адрес: гр. Свищов, местност „Стъклен“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-797/10.05.2021 г. от дирекция „Управление на собствеността и стопански дейности“ и предложение с Вх. № 914/14.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І. Дава съгласие за продажба, чрез публичен търг с тайно наддаване, на недвижим имот**, актуван с Акт за частна общинска собственост № 9021/10.05.2021 г., вписан в Службата по вписванията – гр. Свищов (вх. № 1120/11.05.2021 г., акт № 8, том 4), представляващ поземлен имот с идентификатор 65766.312.32 (шест пет седем шест шест точка три едно две точка три две), с площ 1060 кв.м. (хиляда и шестдесет квадратни метра), с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 312032, с адрес: гр. Свищов, местност “Стъклен“, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, Последно изменение на кадастралната карта и кадастрални регистри, засягащо поземления имот е от 14.10.2020 г., при граници: 65766.312.75, 65766.312.33, 65766.311.55, 65766.312.18, **с начална тръжна цена** – **2 112 лв. (две хиляди сто и дванадесет лева), без ДДС,** от които стойността на земята - 905 лв. (деветстотин и пет лева) и стойността на трайните насаждения и подобрения - 1 207 лв. (хиляда двеста и седем лева), представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на Кмета на Община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на Община Свищов с рег. индекс № 08-00-797/10.05.2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс № 94-з-1018/07.05.2021 г.), с което е проявен инвестиционен интерес относно закупуване на имот ПИ 65766.312.32 (частна общинска собственост), стар № 312032, находящ се в гр. Свищов, местност “Стъклен“ по кадастрална карта и кадастрални регистри. Същият моли, при съгласие от страна на Община Свищов, да бъде започната процедура за продажба на посочения имот. С приходна квитанция № 0000130205/07.05.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 65766.312.32 (шест пет седем шест шест точка три едно две точка три две), с площ 1060 кв.м. (хиляда и шестдесет квадратни метра), с начин на трайно ползване: Друг вид трайно насаждение, трайно предназначение на територията: земеделска, категория на земята при неполивни условия: 6 (шеста), предишен идентификатор: няма, номер по предходен план: 312032, с адрес: гр. Свищов, местност “Стъклен“, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, Последно изменение на кадастралната карта и кадастрални регистри, засягащо поземления имот е от 14.10.2020 г., при граници: 65766.312.75, 65766.312.33, 65766.311.55, 65766.312.18.

След постъпване на инвестиционното намерение е извършена документална проверка, както следва:

Имот стар № 312030 е предоставен за ползване на С. Б. М. с Протокол –договор от 25.04.1964 г. на основание решение № 41 от протокол № 4 от 16.03.1964 г. по ПМС 21 от 31.01.1963 г. и ПМС от 21.08.1956 г.;

В законноустановения срок за придобиване в собственост върху имот, предоставен за ползване по параграф 4 не е подадено заявление от С. Б. М., като правоимащ ползвател на имот № 312030 в местност “Стъклен“.

Имотът е посетен на място и не се обработва.

Данъчната му оценка е 202.60 лв. (двеста и два лева, шестдесет стотинки) съгласно удостоверение (изх. № 5408000968/10.05.2021 г.).

Имотът e актуван с Акт за частна общинска собственост № 9021/10.05.2021 г., вписан под акт № 8, том 4, вх.рег. 1120 на 11.05.2021 г. в Служба по вписванията – гр. Свищов.

Съгласно изготвена експертна оценка, справедливата пазарна стойност на имота е 2 112 лв. (две хиляди сто и дванадесет лева),без ДДС, от които стойността на земята е в размер 905 лв. (деветстотин и пет лева), а стойността на трайните насаждения и подобрения е в размер 1 207 лв.(хиляда двеста и седем лева).

С оглед на постъпилото инвестиционно намерение, както и с оглед на включването на имота като обект пореден номер № 52 от точка А на раздел ІІІ на „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 27, “Против” – няма и “Въздържал се” – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

 /Л. Миронова/